John Knox

John Knox (født 1505 eller 1514, død 24. november 1572 i Edinburgh) var en skotsk reformator, kalvinist og ble som leder av Den skotske reformasjonen grunnlegger av den skotske statskirken.

Han var opprinnelig romersk-katolsk prest, og antas å ha blitt omvendt til protestantismen av reformatoren George Wishart. Da Wishart ble henrettet for kjetteri gikk Knox først under jorden, men begynte senere å preke den reformerte lære. Han ble tatt til fange av franske tropper i Skottland i 1547, og ble bragt til Frankrike som galeislave. Han ble frigitt i 1549 etter den engelske regjeringens megling. I England ble han fra 1551 kongelig kapellan.

Da den katolske dronning Maria besteg tronen i 1553 flyktet Knox utenlands. I 1557 ble han dømt til døden ved brenning in absentia. I eksil var han en tid i Sveits, hvor han lærte Jean Calvin å kjenne.

I 1559 vendte han tilbake til Skottland, der han begynte å preke for presbyterianismen. Han var en sterk motstander av dronning Maria Stuart, og ble anklaget for forræderi av henne personlig, men ble frikjent i 1563.

 Referanser 

 Eksterne lenker 


Kategori:Reformatorer
Kategori:Skotske katolske prester
Kategori:Stiftere av kristne trosretninger
Kategori:Presbyterianske pastorer og predikanter
Kategori:Reformerte teologer
Kategori:Personer fra Edinburgh
Kategori:Personer dømt in absentia
Kategori:Personer dømt til døden (før 1900-tallet)
Kategori:Reformasjonen i Skottland